### | | | | --- | --- | | | | | --- | | **Byråd** 24. juni 2020 Sagsnr. 710-2018-15630 Dok.nr. 710-2020-178870 Sagsbehandler DPHKR | | 123.                Vedtagelse af Lokalplan nr. 379 - Vindmøller ved [adresse] med [adresse] nr. 9 til Kommuneplan 2017-29 med VVM-tilladelse - Åbent

###

|  |  |
| --- | --- |
| Tidl. politisk behandling | BY, 19.12.17, pkt. 166, BY, 20.03.18, pkt. 53, BY, 28.05.19, pkt. 90 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig
stilling til forslag til ”Lokalplan nr. 379 - Vindmøller ved [adresse]” og
”Tillæg nr. 9 til Kommuneplan 2017-29”.

Formålet med planforslagene er at øge produktionen af
vindenergi i området under samtidig hensyntagen til naboer og omgivelser.
Planforslagene er udarbejdet på baggrund af en helhedsplan med seks store
vindmøller. Realisering af projektet forudsætter, at der sker en tilpasning af
kommuneplanens bestemmelser, retningslinjer og rammer for planlægning for store
vindmøller i rammeområde 13.TA.7. Ændringerne er indarbejdet i forslag til
kommuneplantillæg nr. 9 til Kommuneplan 2017-29. I forbindelse med realisering
af projektet skal fire eksisterende vindmøller i den nordvestlige del af
området nedtages, og fire boliger i området skal nedlægges.

Forslaget til lokalplan med tillæg til kommuneplanen samt
tilhørende miljørapport og VVM-redegørelse har været i offentlig høring i
perioden 3. juni - 12. august 2019.  Der er indkommet 12 høringssvar i
perioden. Høringssvarene er beskrevet i vedhæftede bilag sammen med Teknik og
Miljøs kommentarer og indstilling. Den fulde ordlyd af høringssvarene er også
vedhæftet.

I forbindelse med høringsperioden har to indsigere
foranstaltet hver deres underskriftsindsamling. Det ene høringssvar er
underskrevet af 15 indsigere og det andet høringssvar er underskrevet af 27
indsigere.

De indkomne høringsvar er efterfølgende forelagt for
ansøgergruppen til vindmølleprojektet. Deres kommentarer til høringssvarene
fremgår af bilaget ”Jonathan Mortensen kommentar til høringssvarene”.

VVM-tilladelsen skal meddeles i henhold til § 7 i
’Lovbekendtgørelse nr. 1440 af 23. november 2016 om vurdering af visse
offentlige og private anlægs virkning på miljøet (VVM) i medfør af lov om
planlægning. Det skyldes, at projektet er ansøgt i 2016. Tilladelsen
bortfalder, hvis den ikke er udnyttet inden tre år efter, den er meddelt
jævnfør planlovens § 56.

I VVM-tilladelsen er der fastlagt en række vilkår for
vindmølleparken, herunder opstilling, drift og nedtagning af vindmøllerne, samt
reetablering af arealerne efter driftens ophør. Derudover indgår der vilkår om
overvågning af vindmøllernes miljøpåvirkninger af området.

Det skal bemærkes, at VVM-tilladelsen ikke erstatter
tilladelser efter anden lovgivning, som er nødvendige for projektets
realisering. Det ansøgte kræver desuden en byggetilladelse og øvrige
tilladelser til blandt andet varetagelse af hensynet til vandløb og grundvand.

**VURDERING**

Høringssvarene er opdelt i 13 kolonner, som dækker de
berørte temaer samt et samlet tema ”Andet”.

De temaer, der har medført flest reaktioner er:

·
Støj og skygge

·
Landskab og natur

·
Antal møller og grøn energi.

Teknik og Miljøs behandling af de i alt 35 punkter i
høringssvarene fører i et tilfælde til et forslag om at ændre det fremlagte
forslag til kommuneplantillæg. Ændringen omfatter et supplerende afsnit om
Grønt Danmarkskort. Teknik og Miljø foreslår indsat følgende afsnit i kommuneplantillæggets
redegørelse:

·
”*Den sydlige del af rammeområdet er delvist dækket af Grønt
[adresse] og udpegningen til potentielt naturområde. Det vurderes dog at
være foreneligt med opsætning af vindmøller, idet naturindsatsen inden for det
udpegede potentielle naturområde vil have en lav prioritering, fordi det
nærmeste moseareal ikke er højt målsat. Samtidigt vurderes opsætning af
vindmøller ikke at udelukke, at den eksisterende anvendelse til landbrugsjord
kan udgå af omdrift”.*

Teknik og Miljø foreslår, at der tilføjes et afsnit til
lokalplanen om ekspropriation, og at der foretages en ændring af afsnittet om
midlertidig retsvirkning. Forslag til nye afsnit fremgår af bilaget ”Vurdering
af høringssvar”.

Herudover foreslår Teknik og Miljø, at der i lokalplanens
redegørelse under afsnittet ”Andre planer og love” sker en opdatering af
teksten om "Lov om fremme af vedvarende energi" (VE-loven), så den
følger gældende lovgivning.

Vindmøllerne skal overholde de af Miljøstyrelsen fastlagte,
absolutte grænseværdier for vindmøllers støjpåvirkning af beboelser. Herudover
skal der sikres en afstand på mindst fire gange totalhøjden mellem møllerne og
nærmeste beboelse. Ved møller med en totalhøjde på 150 meter er afstandskravet
hermed 600 meter. Disse forhold er belyst i projektet for de seks vindmøller.

I VVM-tilladelsen indgår en række vilkår om støjmålinger på
de valgte møller. Støjmålingerne skal dokumentere at støjgrænserne overholdes.
Det er en forudsætning for, at møllerne kan godkendes til at blive sat i
drift.

I VVM-rapporten indgår visualiseringer fra 22 standpunkter.
Visualiseringerne viser den aktuelle situation samt en illustration af området
ved opstilling af tre forskellige vindmøller med en totalhøjde på 150 meter. På
baggrund af visualiseringerne vurderes det, at vindmøllerne vil være synlige
for de nærmeste naboer. Samtidigt vurderes det, at det valgte
opstillingsmønster sikrer, at vindmøllerne fremstår som en samlet
vindmøllepark. [adresse] er klart adskilt fra de øvrige møller i området. I skala
og placering vurderes vindmølleparken at være tilpasset området i tilstrækkelig
grad. Vindmøllerne indgår i et landskab, som er præget af flere tekniske anlæg
og i særlig grad motorvej E45. Det valgte opstillingsmønster følger i hovedtræk
det linjeforløb, som motorvej E45 har på den aktuelle vejstrækning.

Vindmøllerne opstilles på opdyrkede arealer. Det vil kun
være tæt omkring vindmøllernes fundament og langs adgangsveje til møllerne, at
der fremadrettet ikke vil være muligt at fastholde en dyrkning af arealerne.
Samtidigt vurderes vindmøllerne ikke at forhindre etablering af et påtænkt
vådområde syd for vindmølleparken.

I kommuneplan 2017-29 er området rammelagt til at kunne
indeholde to til seks vindmøller med en totalhøjde på 100-150 meter. Gennem
projektforløbet har det vist sig vanskeligt at udnytte dette potentiale, da der
er en lang række hensyn at varetage. Opstillingsmønsteret med to grupper på
hver tre møller har vist sig at være den eneste mulighed for opstilling af seks
vindmøller.

I flere høringssvar rejses der tvivl om udskiftningen af
vindmøllerne i området skal foregå nu eller bør vente nogle år. De eksisterende
fire møller er idriftsat i år 2000. Ved opstilling af vindmøllerne blev der indregnet
en levetid på ca. 20 år. De er fortsat i drift, og det er vanskeligt at afgøre,
hvornår de bør udgå af drift på grund af slitage.

Ultimo 2019 var sagen forberedt til politisk behandling.
Samtidigt blev der på nationalt plan arbejdet på ændringer af VE-loven. Byrådet
valgte at udsætte behandling af denne sag til ændring af VE-loven var offentlig
kendt. Det forventes, at den reviderede Jakob Schou kan træde i kraft 1. juni 2020,
og sagen fremsættes derfor til politisk behandling i juni 2020.

Formålet med revisionen af VE-loven har været, at der i
højere grad tages hensyn til de omkringboende. Der er indført fire ordninger,
som har særlig fokus på de nærmeste naboer. Under en række forudsætninger kan
omkringboende have mulighed for:

·
at anmode opstiller om opkøb af deres beboelsesejendom

·
søge en økonomiske kompensation af værditab

·
få udbetalt en årlig udbetalt bonus i hele produktionsperioden

·
søge om økonomiske midler til konkrete projekter fra en grøn
pulje.

Den tidligere køberetsordning er ophævet. Den gav mulighed
for at opkøbe anparter i vindmølleparken.

Ved ændring af VE-loven er kravene til information af naboer
blevet skærpet. Informationen skal nu tilgå omkringboende via e-boks, og den
skal ske til beboere i større afstand til VE-anlægget end tidligere.
Vindmølleprojektet ved [adresse] er omfattet af lovens overgangsbestemmelser,
hvilket betyder, at opstiller skal indkalde naboer til et informationsmøde om
de nye ordninger. Det er Energistyrelsen, som på vegne af opstiller skal
indkalde og deltage i dette møde. I bilaget ”VE-lovens betydning for naboer”
findes mere information om ændringerne af VE-loven.

**ØKONOMI**

Med ændringen af VE-loven følger en ordning ”Ronja Danielsen”,
som skal administreres af Favrskov Kommune. De administrative ressourcer hertil
forventes kun delvist at kunne afholdes inden for puljens midler.

Vindmølleprojektet kan herudover medvirke til, at der
fremadrettet bliver behov for forbedringer af trafiksikkerheden i vejkrydset
ved [adresse], [adresse] og [adresse]. Forbedringer kan blive aktuelle,
hvis det viser sig, at møllerne udgør en distraktionsfaktor for trafikanterne,
der vurderes at have en væsentlig betydning for trafiksikkerheden.
Forbedringerne vil i givet fald skulle afholdes af Favrskov Kommune.
Lokalplanområdet forbliver i landzone. Der stilles derfor ikke krav om
indgåelse af aftale om fraskrivelse af retten til overtagelse af arealer
omfattet af lokalplanen, jf. planlovens § 47a.

**INDDRAGELSE**

"Forslag til lokalplan nr. 379 - Vindmøller ved
[adresse] og kommuneplantillæg nr. 9 til Kommuneplan 2017-29" med
tilhørende miljørapport og VVM-redegørelse har været offentliggjort ved
annoncering på kommunens hjemmeside i perioden 3. juni - 12. august 2019.

I høringsperioden blev der 19. juni 2019 holdt et borgermøde
i [adresse] i Hadsten. På mødet deltog en repræsentant fra Energistyrelsen, som
orienterede om de særlige ordninger, der gælder for opsætning af nye vindmøller
ved henholdsvis værditabsordning og køberetsordningen.

**INDSTILLING**

Direktøren for Teknik og Miljø indstiller
til Byrådet:

1.     At
”Forslag til lokalplan nr. 379 - Vindmøller ved [adresse]” og ”Tillæg nr. 9
til Kommuneplan 2017-29” med tilhørende miljørapport og sammenfattende
miljøredegørelse vedtages endeligt med de foreslåede ændringer.

2.     At VVM-tilladelsen
til et projekt for seks vindmøller med teknikbygninger, adgangsveje og
arbejdsarealer inden for rammeområde 13.TA.7 til Kommuneplan 2017-29, samt
tilladelse til etablering af en 60/10 kV transformerstation i tilknytning til
vindmølleområdet godkendes.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

Ruben Jørgensen kan ikke tiltræde indstillingen.

Osvald Steffensen kan ikke tiltræde indstillingen, da Venstre
i stedet ønsker, at der udarbejdes en lokalplan med miljøvurdering vedrørende
det nordlige område for tre vindmøller til erstatning for de nuværende fire.

***Økonomiudvalget, 16. juni 2020:***

Fraværende:Ingen

Venstre stillede forslag om, at der udarbejdes en lokalplan
med miljøvurdering vedrørende det nordlige område for tre vindmøller til
erstatning for de nuværende fire.

For stemte Søren Lassen, Tejs Lund, Malene Lauritsen og
Dennis Rasmussen. Imod stemte Ib Jørgensen, Dan Jakobsen og Lotte Søndergaard
Amalie Svendsen.

Venstres forslag indstilles godkendt.

Ib Jørgensen, Dan Jakobsen og Anette Jespersen
anbefaler indstillingen fra Planudvalget.

**Bilag**

|  |  |
| --- | --- |
| Indkomne høringssvar | 710-2019-192210 |
| Forslag til Lokalplan nr. 379 - Vindmøller ved [adresse] med Kommuneplantillæg nr. 9 | 710-2019-77540 |
| Vurdering af høringssvar | 710-2019-165644 |
| Ansøgergruppens kommentar til høringssvarene | 710-2019-175880 |
| Sammenfattende miljøredegørelse | 710-2019-173287 |
| VE-lovens betydning for naboer | 710-2020-142784 |
| Miljørapport | 710-2019-74219 |
| VVM-tilladelse | 710-2020-164659 |
| Ikke-teknisk resumé af VVM-redegørelse | 710-2019-74220 |
| VVM Appendiks 1 - visualiseringer | 710-2019-89170 |